Folketing
2010-02-24

Jeg ser bare, at der er en problemstilling. Hvis man er 12-13 år, kan man faktisk mange ting, og man kan også bestemme sig for mange ting i den alder. På det tidspunkt giver forældrene et samtykke, fordi de får at vide: Jamen jeres datter kan dø af det her, hvis ikke I gør noget. Det vil sige, at de gør det i kærlighed til deres barn, og alligevel kan der komme fire-fem stærke personer for at fastholde barnet og tvinge en sonde ned fire-fem gange om dagen, uden at barnet har nogen rettigheder. Søren Gade fra Børnerådet udtaler: Børn og unge skal beskyttes bedre end voksne, fordi deres position er svagere. Børnerådet mener, at al tvang naturligvis skal registreres, dels af hensyn til barnet, dels for at kunne nedbringe omfanget af tvang. Hvad er ministerens holdning til det?